[{"text_idx": "#000004", "text": "Mae Parti Ponty yn o\u0302l ym Mharc Ynys Angharad, Pontypridd wedi seibiant o wyth mlynedd. Bydd yr w\u0302yl undydd enwog hon yn digwydd ar ddydd Sadwrn yr 11eg o Orffennaf rhwng 10yb a 5yp."}, {"text_idx": "#000005", "text": "Mae\u2019r w\u0302yl wedi ei threfnu gan Menter Iaith Rhondda Cynon Taf sydd a\u0302\u2019u Swyddfa ym Mhontypridd. Bydd Parti Ponty yn rhoi llwyfan i gymysgedd o berfformwyr a grwpiau sy\u2019n gweithio\u2019n Gymraeg yn yr ardal. Bydd hefyd yn rhoi cyfle i\u2019r cyhoedd gasglu gwybodaeth am lawer o wasanaethau a mudiadau Cymraeg sy\u2019n gweithredu yn yr ardal. Mae\u2019r Fenter wedi trefnu\u2019r digwyddiad gydag ymrwymiad a chydweithrediad eu partneriaid, felly bydd pawb yno!"}, {"text_idx": "#000007", "text": "\u201cParti Ponty oedd yr w\u0302yl undydd Gymraeg gyntaf ac mae ei phoblogrwydd a\u2019i phwysigrwydd yn amlwg ers yr haf cyntaf hwnnw ym 1993. Wedi saib angenrheidiol o wyth mlynedd, mae\u2019 no\u0302l! Mae nifer y ceisiadau am ei dychweliad wedi bod yn aruthrol, a hynny gan Gymry Cymraeg a di-Gymraeg."}, {"text_idx": "#000009", "text": "Bydd yn ddiwrnod teuluol a chymunedol bendigedig gyda llawer o stondinau, cerddoriaeth a gweithdai gan grwpiau megis Mudiad Meithrin, Addysg oedolion, TYFU, Llywodraeth Cymru, Cymraeg i Oedolion, Coleg y Cymoedd a Mentrau Iaith Cymru. Mae\u2019r Urdd yno gyda\u2019i huned ac ardal chwaraeon fawr lle bydd cyfle i roi cynnig ar dennis, saethyddiaeth, pe\u0302l droed neu dennis fwrdd... ac mae\u2019r cyfan am ddim!"}, {"text_idx": "#000011", "text": "\u201cFel merch o Bontypridd ac un sydd wedi mwynhau degau o Barti Ponty\u2019s pan yn iau, ma gweld yr W\u0302yl arbennig yma\u2019n dychwelyd i Barc hyfryd Ynys Angharad yn wych. Ma hi\u2019n Wyl sy\u2019n croesawu pawb o bob oed ac o bob cefndir a be bynnag yw safon eich Cymraeg\u201d"}, {"text_idx": "#000012", "text": "Mae \u2018Y Bont\u2019 yn babell sy\u2019n targedu oedolion a dysgwyr. bydd yno berfformiadau gan Go\u0302r yr Einion, lansiad llyfrau gan Catrin Dafydd, Jon Gower a Cyril Jones, sgyrsiau, cwis a phanel trafod."}, {"text_idx": "#000013", "text": "Bydd corau ysgolion lleol yn perfformio trwy\u2019r dydd yng nghanol y dref ac yn yr w\u0302yl."}, {"text_idx": "#000014", "text": "Mae Parti Ponty yn rhad ac am ddim ac mae\u2019n cynnwys stondinau bwyd a chastell neidio, felly mae\u2019n addas i bob mamgu a thadcu!"}, {"text_idx": "#000019", "text": "Mentrau Iaith Cymru is an equal opportunities employer committed to promoting equality, diversity and inclusion."}]